b'\n_START_ARTICLE_\nMala U\xc4\x8dka\n_START_SECTION_\nUpravna organizacija\n_START_PARAGRAPH_\nJedan dio Male U\xc4\x8dke (Gornje Selo) dijelom je Grada Opatije, a drugi dio (Donje Selo) dijelom je op\xc4\x87ine Mo\xc5\xa1\xc4\x87eni\xc4\x8dke Drage.  Malu U\xc4\x8dku \xc4\x8dine dva zaselka: Pilati, gdje su \xc5\xbeivjeli Brumnjaci i Selo, gdje su \xc5\xbeivjeli Brubnjaci. Pilati su pripadali k.o. Vranji i pokapali su se na groblju u Vranji, a oni iz Sela pripadali su k.o. Mo\xc5\xa1\xc4\x87enice i pokapali su se na groblju u Mo\xc5\xa1\xc4\x87enicama.\n_START_SECTION_\nZemljopis\n_START_PARAGRAPH_\nNalazi se na podru\xc4\x8dju parka prirode U\xc4\x8dke. Sjeveroisto\xc4\x8dno je jedan od vrhova U\xc4\x8dke Vojak, sjeverozapadno je Boljunsko Polje, jugozapadno su \xc5\xa0u\xc5\xa1njevica, Nova Vas i Jesenovik, jugoisto\xc4\x8dno su Trebi\xc5\xa1\xc4\x87a, Sveti Petar, Mo\xc5\xa1\xc4\x87eni\xc4\x8dka Draga i Su\xc4\x8di\xc4\x87i, isto\xc4\x8dno-jugoisto\xc4\x8dno je Medveja, sjeveroisto\xc4\x8dno su Tuli\xc5\xa1evica, Liganj i Dobre\xc4\x87. Iz Male U\xc4\x8dke mo\xc5\xbee se cestom do Vele U\xc4\x8dke._NEWLINE_Najvi\xc5\xa1e je ruralno naselje u Istri.\n_START_SECTION_\nPovijest\n_START_PARAGRAPH_\nSelo je 1912. iz sna\xc5\xbenih izvora vode koji su iznad sela dobilo teku\xc4\x87u vodu, istovremeno kao svjetski poznata Opatija. 30. travnja 1944. godine njema\xc4\x8dki i talijanski okupatori spalili su selo. U\xc4\x8dkarima su uslijedile te\xc5\xa1ke gospodarske prilike zbog \xc4\x8dega su iselili poslije rata. 1956. izgradnjom televizijske antene na U\xc4\x8dci Mala U\xc4\x8dka dobila je elektri\xc4\x8dnu struju. 1993. godine podijeljena je na Gornje i Donje selo. Donje Selo uvr\xc5\xa1teno je pod naselje Grabrova. 2007. ponovno je Donje selo vra\xc4\x87eno u okvire naselja.\n_START_SECTION_\nGospodarstvo\n_START_PARAGRAPH_\nDok je selo bilo naseljeno, glavna gospodarstva djelatnost U\xc4\x8dkara bila je sto\xc4\x8darstvo i proizvodnja sira po \xc4\x8dijoj su dobroj kvaliteti bili poznati (ov\xc4\x8dji sir i skuta).'